Piret Põldver

Piret Põldver (sündinud 29. jaanuaril 1985 Tartus) on eesti kirjandusuurija, kirjanduskriitik, toimetaja ja luuletaja.

Hariduskäik
 1991–2000 Rõngu Keskkool
 2001–2004 Tartu Mart Reiniku Gümnaasium
 2004–2008 Tartu Ülikool, kirjandus ja rahvaluule, bakalaureusekraad
 2016–2019 Tartu Ülikool, kirjandus- ja teatriteadus, magistrikraad

Töökäik
Aastatel 2007–2013 on ta töötanud praktikandina Tammsaare muuseumis Vargamäel, Eesti Kirjandusmuuseumi assistendina, redigeerijana Eesti Kirjanduse Seltsi projektide raames, Tartu Üliõpilasküla administraatorina, Johannes Mihkelsoni Keskuse tugiisikuna ning ajalehes Postimees keelekorrektorina. 
Alates 2013. aastast on ta kirjastuse Maurus keeletoimetaja.

Looming
Tema põhiline valdkond kirjandusuurijana on psühholoogiline ja soouurimuslik lähenemine eesti proosale. Alates 2006. aastast on ta kirjutanud raamatuarvustusi ja kirjanduskriitikat  väljaannetes Eesti Päevaleht, Looming, Vikerkaar, Sirp, Estonian Literary Magazine, Eesti Ekspress ja Värske Rõhk. 

Alates 2017. aastast on ta teinud intervjuusid eesti kirjanikega (Margit Lõhmus, Maarja Pärtna, Mehis Heinsaar, Eva Koff, Marko Kompus, Kalju Kruusa, Peedu Saar, Lilli Luuk, P. I. Filimonov, Andrus Kasemaa jt).

Tema 2020. aastal ilmunud luulekogu "Alati nii järsku" nomineeriti nii Betti Alveri debüüdipreemiale kui ka Kultuurkapitali aastapreemiale.

Artikleid
"Alternatiivne privileeg ja võõritus" (essee tehisintellektist). Sirp, 20. jaanuar 2017
"Heinsaar + Kender = Õunapuu" (arvustus Ervin Õunapuu jutukogust "Eesti gootika XX"). Sirp, 12. jaanuar 2018
"Kas kollektivistlik või individualistlik vastutus? Lähisuhte mudelid". Müürileht, 12. märts 2018
"Lastesürrealist Marko Kompus" (arvustus Marko Kompuse luulekogust "Rotikuningaõppus"). Sirp, 13. aprill 2018
"Süümemõnu – N, 30+, öösel, baaris". Sirp, 27. juuli 2018

Ilukirjandust
"Hoog". Toimetajad Brita Melts ja Aro Velmet, kunstnik Markus Kasemaa, kujundaja Anu Jalas. Kastani Tänava Kirjastus. 2022
"Õpin uue kooli kümnendas klassis ja ma ei tunne kedagi..." Müürileht, 28. september 2021
"Kopitus". // Eesti novell 2021. Koostanud Maarja Kangro, Kajar Pruul, Johanna Ross, Urmas Vadi. MTÜ Eesti Jutt 2021. Lk 102–111
"Igaüks kannab oma risti ise". // Eesti novell 2020. Koostanud Made Luiga, Kajar Pruul, Johanna Ross ja Urmas Vadi. MTÜ Eesti Jutt 2020. Lk 64–69
"Alati nii järsku". Toimetaja Helena Läks, kunstnik ja küljendaja Anu Jalas. Kirjastus Henrik. 2020
Luulet. Looming, märts 2020
"Greetings from Tartu". // Writing the Contemporary. Poetry and Postcards from UNESCO Cities of Literature. Edited by Joanne Dixon and Daniel Cordle. Trent Editions 2019. Lk 22
„Ootasin, et isetoimiva süsteemi hammasrattad paljastuvad“ ja teisi tekste. Luulet. Vikerkaar 12/ 2019
Luulet. Värske Rõhk, oktoober 2019
Luulet. Looming, juuli 2019
„Pakun külalistele kaalika- ja porgandiviile..." (luuletus). Müürileht, 28. jaanuar 2019
novell „Vana maja". Värske Rõhk 52/ 2017
novell „Hommikuvihm". Värske Rõhk 18/ 2009

Liikmesus
 Eesti Kirjanduse Selts 
 EYS Veljesto vilistlane (tegevliige 2008–2019)
 Karl Ristikivi Selts

Välislingid

"Autor Piret Põldver". Sirp, 20. jaanuar 2017
Esinemisest Liinakuru kevadkoolis 2017. aastal
"Piret Põldver". Sirp, 12. jaanuar 2018

Eesti kirjanduskriitikud
Eesti kirjandusteadlased
Eesti kirjanikud
Eesti toimetajad
Tartu Ülikooli filosoofiateaduskonna vilistlased
EYS Veljesto liikmed
Sündinud 1985